### **. számú melléklet**

### **Vállalkozási szerződések környezetvédelmi melléklete**

1. Az MNB-Ingatlan Kft.-vel kötendő vállalkozási szerződések környezetvédelmi mellékletének tartalmaznia kell az alábbi kikötéseket:

1.1. A MNB-Ingatlan Kft.-vel szerződéses jogviszonyban álló vállalkozó felelős a tevékenységére vonatkozó mindenkor hatályos környezetvédelmi előírások maradéktalan betartásáért. Ez a felelőssége kiterjed az általa alkalmazott alvállalkozók tevékenységére is.

1.2. A vállalkozó az általa végzett építési- illetve a bontási munkát követően köteles elkészíteni az építőipari kivitelezési tevékenységről szóló 191/2009. (IX. 15.) Korm. rendelet 5. melléklet szerinti építési-, illetve bontásihulladék-nyilvántartó lapot. A fenti rendelet szerinti bontásihulladék-nyilvántartó lapot, valamint a hulladékot kezelő átvételi igazolását az építtető köteles a területileg illetékes környezetvédelmi hatóságnak benyújtani. Ezeket az építési engedélyezési dokumentációhoz köteles csatolni (a MNB-Ingatlan Kft. példányához is). Az építési, bontási kivitelezések során a 45/2004. (VII. 26.) BM-KvVM rendelet előírásait fokozottan figyelembe kell venni.

1.3. A vállalkozó az általa végzett tervezési munka során akkor is köteles elkészíteni a 1.2. pontban leírt építési és bontási hulladék tervlapokat, ha nem kerül sor építési engedélyezési eljárásra. Ebben az esetben a tervlapokat a MNB-Ingatlan Kft.-nek köteles átadni.

1.4. A vállalkozó tevékenysége során keletkező minden hulladék a vállalkozó tulajdonát képezi és az azokkal kapcsolatos valamennyi kötelezettség a Vállalkozót terheli, különös tekintettel a fent említett jogszabályok előírásainak és a hulladékokra vonatkozó egyéb környezetvédelmi előírásoknak a betartására.

1.5. A vállalkozó köteles gondoskodni tevékenysége során keletkezett hulladékoknak a MNB-Ingatlan Kft. területéről történő elszállításáról. Az elszállításnak a műszaki átadást, vagy a munkaterület MNB-Ingatlan Kft. részére történő átadását megelőzően meg kell történnie. A hulladék elszállítása feltételét képezi a teljesítésigazolás kibocsátásának.

1. A vállalkozó köteles a tevékenysége során keletkezett építési és bontási hulladékokról az építési-és bontásihulladék-nyilvántartó lapokat kitöltve átadni a MNB-Ingatlan Kft.-nek. A nyilvántartó lap átadása a teljesítésigazolás kibocsátásának feltétele.